Peremees ei üritanudki. Ta istus hoopis maha ja hakkas jutustama. Rahuliku ja kareda häälega, mis mõjus  nagu sireenide kutse. Ja mitte ainult Näpile. Kolmas oli küll ema selja taga, aga tema kael oli nii pikaks venitatud, kui vähegi võimalik, ja ta püüdis pingsalt Peremehe iga häälitsust. Kutsikas tegi esimesena paar kõhklevat sammu ja Näpi järgnes talle. Ta oli kodus. Ja tema hoole all olev kolmas elu oli just uue hinguse saanud.